Ljósmyndavefurinn er enn í þróun og þar munu bætast við fleiri myndir á næstu misserum úr starfi bæjarins . Ábendingar um myndavefinn eru vel þegnar og má senda á gardabaer@gardabaer.is . Fjölbreyttir leitarmöguleikar eru í myndasafninu á ljósmyndavefnum , þar sem m.a. má skoða síur eftir ártölum og einnig eru ýmis efnisorð skráð á hverja mynd . Gott ráð er að nota t.d. gæsalappir eða stjörnumerkingar . Leiðbeiningar um leit á ljósmyndavefnum má nálgast hér . Notkun á myndum af ljósmyndavefnum Myndirnar í ljósmyndasafni Garðabæjar eru í eigu Garðabæjar . Myndirnar birtast með vatnsmerki í myndasafninu . Ef óskað er eftir afnot af myndum þarf að senda póst á gardabaer@gardabaer.is með vísun í númer mynda og upplýsingum um hvernig mynd verði notuð , þ.e. til einkaafnota eða í opinberra notkun , s.s. í útgáfu , á vef , samfélagsmiðlum o.fl . Stafrænar myndir Garðabæjar Ljósmyndavefurinn er í settur upp í ljósmyndakerfi á vegum norska fyrirtækisins FotoWare en samstarfsaðili hér á landi er fyrirtækið Þekking . Kerfið gerir Garðabæ kleift að halda utanum þær stafrænu myndir sem eru í notkun í starfi sveitarfélagsins . Ljósmyndakerfið er í notkun hjá upplýsingadeild Garðabæjar á bæjarskrifstofunum og til stendur að innleiða það síðar í fleiri stofnanir Garðabæjar . Við val mynda sem birtast á opna ljósmyndavefnum hefur verið tekið tillit til birtingu mannlífsmynda á grundvelli laga um persónuvernd og vinnslu persónuupplýsinga .